Forslag til RÅDETS AFGØRELSE om indgåelse af aftaler om handel med tekstilvarer med visse tredjelande (Republikken Belarus, Kongeriget Nepal, Den Tidligere Jugoslaviske Republik Makedonien, Armenien, Aserbajdsjan, Georgien, Kasakhstan, Moldova, Tadsjikistan, Turkmenistan, Usbekistan, Folkerepublikken Kina, Ukraine, Den Arabiske Republik Egypten)

(forelagt af Kommissionen)

BEGRUNDELSE

I andet halvår af 1999 forhandlede og paraferede Kommissionen aftaler om handel med tekstilvarer med visse tredjelande (Republikken Belarus, Kongeriget Nepal, Den Tidligere Jugoslaviske Republik Makedonien, Armenien, Aserbajdsjan, Georgien, Kasakhstan, Moldova, Tadsjikistan, Turkmenistan, Usbekistan, Folkerepublikken Kina, Ukraine, Den Arabiske Republik Egypten) i overensstemmelse med Rådets forhandlingsdirektiver.

Indtil procedurerne for aftalernes formelle indgåelse er afsluttet, anvendes aftalerne midlertidigt i år 2000 med forbehold af gensidighed.

Kommissionen foreslår derfor Rådet, at det formelt godkender og undertegner disse aftaler på Fællesskabets vegne.

Forslag til RÅDETS AFGØRELSE om indgåelse af aftaler om handel med tekstilvarer med visse tredjelande (Republikken Belarus, Kongeriget Nepal, Den Tidligere Jugoslaviske Republik Makedonien, Armenien, Aserbajdsjan, Georgien, Kasakhstan, Moldova, Tadsjikistan, Turkmenistan, Usbekistan, Folkerepublikken Kina, Ukraine, Den Arabiske Republik Egypten)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133, sammenholdt med artikel 300, stk. 2, første afsnit, første punktum,

under henvisning til forslag fra Kommissionen, og

ud fra følgende betragtninger:

(1) Kommissionen har på Fællesskabets vegne forhandlet aftaler om handel med tekstilvarer med visse tredjelande.

(2) Disse aftaler er blevet anvendt midlertidigt med forbehold af gensidighed.

(3) Disse aftaler bør indgås formelt -

TRUFFET FØLGENDE AFGØRELSE:

Artikel 1

Aftalerne i bilag I godkendes herved og undertegnes på Fællesskabets vegne.

Teksterne til aftalerne er knyttet til denne afgørelse.

Artikel 2

Formanden for Rådet bemyndiges til at udpege den eller de personer, der er beføjet til at undertegne ovennævnte aftaler.

Udfærdiget i Bruxelles, den

På Rådets vegne

Formand

BILAG I

* Aftale i form af brevveksling mellem Det Europæiske Fællesskab og Republikken Belarus om ændring af aftalen mellem Det Europæiske Fællesskab og Republikken Belarus om handel med tekstilvarer, som anvendes midlertidigt i henhold til Rådets afgørelse af 21. december 1999 [1].

[1] EFT L 336 af 29.12.1999, s. 26.

* Aftale mellem Det Europæiske Fællesskab og Kongeriget Nepal om handel med tekstilvarer, som anvendes midlertidigt i henhold til Rådets afgørelse af 13. september 1999 [2].

[2] EFT L 32 af 7.2.2000, s. 1.

* Bilateral tekstilaftale mellem Det Europæiske Fællesskab og Den Tidligere Jugoslaviske Republik Makedonien, som anvendes midlertidigt i henhold til Rådets afgørelse af 21. december 1999 [3].

[3] EFT L 344 af 31.12.1999, s. 1.

* Aftaler i form af brevvekslinger mellem Det Europæiske Fællesskab og visse tredjelande (Armenien, Aserbajdsjan, Georgien, Kasakhstan, Moldova, Tadsjikistan, Turkmenistan og Usbekistan) om handel med tekstilvarer, som anvendes midlertidigt i henhold til Rådets afgørelse af 21. december 1999 [4].

[4] EFT L 343 af 31.12.1999, s. 1.

* Aftale i form af brevveksling om ændring af aftalerne mellem Det Europæiske Fællesskab og Folkerepublikken Kina om handel med tekstilvarer, som anvendes midlertidigt i henhold til Rådets afgørelse af 21. december 1999 [5].

[5] EFT L 345 af 31.12.1999, s. 1.

* Aftale i form af brevveksling mellem Det Europæiske Fællesskab og Ukraine om ændring af aftalen mellem Det Europæiske Fællesskab og Ukraine om handel med tekstilvarer, som anvendes midlertidigt i henhold til Rådets afgørelse af 21. december 1999 [6].

[6] EFT L 337 af 30.12.1999, s. 43.

* Aftalememorandum mellem Det Europæiske Fællesskab og Den Arabiske Republik Egypten om handel med tekstilvarer, som anvendes midlertidigt i henhold til Rådets afgørelse af 21. december 1999 [7].